Document ID: /fineweb-2-swissfilter-quality_10-filterrobots/filtered/01521.jsonl.gz/60

Un motorista ha resultat ferit en un accident que s’ha produït aquest dimecres a la tarda entre el pont d’Enclar i el pont de Madrid, a la carretera general número 1 (CG-1), a la parròquia d’Andorra la Vella. S’ha produït en el carril de baixada en direcció a Sant Julià.
Segons les primeres informacions, en el sinistre només s’hauria vist involucrat el mateix conductor de la motocicleta. A conseqüència de l’accident de trànsit, el conductor de la moto, que ha resultat ferit, ha estat traslladat a l’hospital. La circulació s’ha hagut de tallar a la CG-1, i això, ha generat força retencions a l’Avinguda Salou.